Eesti Lennundusmuuseum
Innovaatilise tehnikavaldkonna huvikeskusena propageerib Eesti Lennundusmuuseum (ELM) inseneriharidust. Ennekõike on ELM-i tegevus suunatud noortele – kooliõpilastele, üliõpilastele, kaitseväelastele ja noortele peredele. Ekspositsioonis on 32 lennukit ja plaanerit ning 6 helikopterit esindamas Euroopa ja USA lennutehnikat, aga ka õhutõrjerelvade esindajad – õhutõrjekahurid ja kõikide nõukogude ajal Eesti territooriumil paiknenud maa-õhk rakettide esindajad. Mudelikogus on üle 500 kõrgekvaliteedilise lennuki, kopteri ja raketi maketi.
ELM-is on võimalik korraldada loenguid, firma ja pereüritusi.
Olete teretulnud! Avastamisrõõmu jätkub.
Eesti Lennupäevad 2021 toimusid 7.- 8. augustil 2021.a.
Nüüd juba traditsiooniliseks kujunenud iga-aastased Eesti Lennupäevad on Baltikumi suurim lennundusüritus. Eesti Lennupäevad said alguse 16 aastat tagasi. Initsiaatoriteks olid ja on jätkuvalt Eesti Lennundusmuuseum ja Eesti Lennuakadeemia. Järjest kasvava populaarsusega ürituse kõige olulisemad partnerid on olnud Eesti Õhuvägi ja Politsei- ja Piirivalveameti Lennusalk, aga ka mitmete sõbralike riikide vastavad lennuüksused.
Külastage meid
Sihtasutus Eesti Lennundusmuuseum
Veskiorg, Lange, Kastre vald, 62115 Tartumaa
N58°17’16.5″, E26°45’51.01″
Muuseum on avatud 1. maist kuni 31. oktoobrini.
Mais ja oktoobris avatud 11.00 – 16.00, juunist septembrini 10.00 – 18.00.
Muudel aegadel grupikülastused erandkorras ette teatamisel.
Grupikülastustest palume ette teatada +372 5026712 või email@example.com